## Kueer de Gäm ë Diŋlith kee ye Thoŋ dɛ̈t Mɛtë Thïn wɛ̈lɛ̈/ka Thoŋ de Jam ye cɔl (EAL/D) në lɔthïn de ruɔ̈ɔ̈n ë 12

Yen kë ye piööc de EAL/D ATAR atɔ̈u tënë mïth ke thukul ye jam në Diŋlith kee ye thoŋ dɛ̈t mɛ̈të thïn wɛ̈lɛ̈/ka thoŋ yenë jam, ku yee luɔɔi deen ë Tän de Piath ë Diŋlith de Athurɛlia (SAE) tiit arëët.

Mɛnh de thukul tɔ̈u në ruɔ̈ɔ̈n 12 abï lɔ në kë ye piööc de EAL/D ATAR yic ke gäm cï gam në Käke Piööc ke Thukul ku AKutnhom cï Gäm Löŋ de Kë Pieth (Yen Akut cï Gäm Löŋ). Bï mɛnh de thukul gäm de lɔthin yök, juɔɔp de aliiric cï gam adhil ë thöl ku gɛ̈më akut cï gäm löŋ, kenë wereek ye yeen kuɔɔny, në kööl de akër/thök. Pɛɛi nïn yen gɛɛmë juɔɔp aacï keek tääu në apäm de EAL/D yic de abɔn de pinynhom de akut cï gäm löŋ <https://senior-secondary.scsa.wa.edu.au/syllabus-and-support-materials/english/english-as-an-additional-language-or-dialect>.

Ba juɔɔp duɔ̈ɔ̈n de aliiric thöl, yïn kɔɔr ba kompiöta luɔ̈ɔ̈i, yee baai wɛ̈lɛ̈/ka thukulic. Naa nɔŋ gɛɛr de kä ba thiëëc/thualat, thiëc kɔcke paan duɔ̈n wɛ̈lɛ̈/ka dupiöny duɔ̈ɔ̈n de EAL/D bï yïïn kuɔɔny.

**Abɛ̈ɛ̈k kaa dhiëc ke kuɛɛr ke gäm de EAL/D de aliiric**

Abak de 1: Lɔ në kë de mɛnh de thukulic <https://studentportal.scsa.wa.edu.au>

Abak de 2: Gɔl/Jɔk juɔɔp de gäm de EAL/D

Abak de 3: Tääu ë wereek ye yeen kuɔɔny thïn

Abak de 4: Gaamë juɔɔp de gäm de EAL/D

Abak de 5: Tïŋ kë cï bɛ̈n bei në kë de mɛnh de thukulic në kueer de gäm ë juɔɔp.

**Wël kɔɔr keek**

Mɛnh de thukul akɔɔr bï kee käkë bɛ̈i:

* paan ë dhiëëthë yïïn thïn
* pɛɛi nïn ë bïï yïn Athurɛlia
* paan ë dhiëëthë yïïn thïn — mamadu ku babadu (wɛ̈lɛ̈/ka raan de muɔ̈ɔ̈k/kɔc ke muɔ̈ɔ̈k)
* Bɛ̈ɛ̈i cin ke cieŋ thïn/Bɛ̈ɛ̈i cïï yïn ke kan rëër thïn
* Paanduɔ̈n
* Thook yee yïn ke jam baai
* Käke thukuul cïï yïn ke lɔthïn në thukul ëbɛ̈n yic në ruɔ̈ɔ̈n thok në rodha

**Wereek ye yeen kuɔɔny**

Mɛnh de thukul akɔɔr bï abɛ̈ɛ̈k ke yee wereek kë bɛ̈i:

* apäm de kë ye yïïn nyuɔɔth de wereŋ ë cäth
* pɛɛi nïn de gun ë yic ë leer yïn thïn wɛ̈lɛ̈/ka wereŋ ye nïn nyuɔɔth de rëër **wɛ̈lɛ̈/ka**
* kä cï gätpiny në bɛ̈ɛ̈i kɔ̈k yïn ke cɛɛth thïn yiic
* cääta/cäätaa

Mïth ke thukul akɔɔr bïkë wereek ye yeen kuɔɔny në kompiöta du yic wɛ̈lɛ̈/ka telepundu tɔɔ̈ɔ̈u cït wereek ye **.pdf**, **.jpg**, **.jpeg** wɛ̈lɛ̈/ka **.png**, kenë akër de dïtde ye **4MB** de wereŋ tök. Wereek tɔ̈u në wurrup acïï keek bï gam.

Në wël kɔ̈k wɛ̈lɛ̈/ka kuɔɔny, yïn thiëcku ba dupiöny ë EAL/D de mɛnhdu cɔɔl/gät wɛ̈lɛ̈/ka raan lui në thukulic wɛ̈lɛ̈/ka Louise Dodman, Raan muk Thiëc/Bany de Thiëc – EAL/D në louise.dodman@scsa.wa.edu.au wɛ̈lɛ̈/ka 9273 6785.